ઉના પાલિકામાં ભાજપની ચૂંટણી ચૂંટણીમાં કાળુભાઇ રાઠોડની આગેવાનીમાં ભાજપે 3૬માંથી 3પ બેઠકો કબ્જે કરી હતી અને બહુમતી સાથે શાસનની ધૂરા સંભાળી હતી. પાલિકાના પ્રમુખ પદ માટે પ્રથમ અઢી વર્ષ માટે મહિલા અનામત હોવાથી કાળુભાઇના પત્ની મંજૂલાબેનને પ્રમુખપદ ફાળવવામાં આવ્યું હતું. દરમિયાન પ્રમુખ પદની ટર્મ પૂરી થતા નવા સૂકાનીઓ માટેની શુક્રવારે મળેલી બેઠકમાં ભાજપના નગરસેવકોએ છેલ્લા પાંચ વર્ષથી પાલિકામાં ભગવો લહેરાવવામાં મહત્વની ભૂમિકા ભજવનારા કાળુભાઇ રાઠોડ અને ચંદ્રેશભાઇ જોશીને પાલિકાના પ્રમુખ અને ઉપપ્રમુખ તરીકે પસંદ કર્યા હતા. પ્રમુખ અને ઉપપ્રમુખની વરણી બાદ સમર્થકોએ હારતોરા કરીને ખુશાલી વ્યકત કરી હતી.